paragraph_text: Apertium je nastao kao jedna od jezgri za računalno prevođenje u okviru projekta OpenTrad. Iako je u početku razvijen za prevođenje bliskih jezika, njegove mogućnosti su u međuvremenu poboljšane te je sada moguće tretirati i divergentne jezične parove. Novi jezični par kreira se pripremom jezičnih podataka u obliku rječnika i pravila u dokumentiranom XML formatu.